cyanic-selkie/wikianc huggingface dataset:
Noculacia
Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Caprellinae (Leach, 1814), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.
Taksonomi
Gruppens systematikk er beskrevet på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Fossum skole (Oslo)
Fossum skole er en tidligere grunnskole beliggende i Aasta Hansteens vei 2-4 på Stovner i Oslo. Skolen ble grunnlagt i 1976 og ble lagt ned i 1990 etter en nedgang i elevtallene i bydelen. Lokalene ble senere overtatt av Lærlingsenteret for byggfag i Oslo. Høsten 2013 flyttet Lærlingsenteret til Kuben yrkesarena. Den gamle skolen har siden stått tom.
Business For Home
Business For Home er et engelskspråklig nettbasert magasin som ble etablert i 2007 av nederlandske Ted Nuyten via selskapet Direct Selling Global News Ltd. registrert på Seychellene og Hongkong.
Konsept
Business For Home presenterer seg selv som en nyhetskanal for nettverksmarkedsføring, men presenterer også nøkkeltall for bransjen, gjør vurderinger av selskaper og deler ut utmerkelser. Ted Nuyten er tidligere nettverksmarkedsfører, og startet sin karriere innen MLM da han i 1998 bodde i Norge og ble presentert for selskapet Nature's Own av Rune Evensen. Senere ble Evensen en av hovedpersonene i pyramidespillet Unaico/Sitetalk som i januar 2016 ble innlemmet i nettverksselskapet OneCoin. Nuyten har også vært salgsrepresentant for Vemma som ble stengt av amerikanske myndigheter i 2015 for å være et ulovlig pyramidespill. I en artikkel på Business For Home kalte Nuyten dette for et angrep på hele MLM-industrien.
Kritikk
Den nesten utelukkende positive dekningen av MLM-bransjen har reist spørsmål ved integriteten og uavhengigheten til det som formidles fra Business For Home. I 2015 kom det også frem at nettverksselskaper betaler betydelige summer til magasinet for å sikre seg positiv omtale.
Ted Nuyten og selskapet Direct Selling Global News Ltd. knyttes til etableringen av nettverksselskapet Bitcoin-Economy som ble etablert i 2014. Dette konseptet fremsto som en Ponzi-svindel og kollapset etter kort tid. Også andre lignende konsepter har fått bred positiv omtale.
Aleksej Kudrin
Aleksej Leonidovitsj Kudrin (russisk: Алексей Леонидович Кудрин, født 12. oktober 1960 i Dobele i Den latviske sosialistiske sovjetrepublikk i Sovjetunionen) er en russisk politiker som var Russlands finansminister fra 18. mai 2000 til 26. september 2011.
Bakgrunn
Aleksej Kudrin vokste opp som sønn av en militær i Arkhangelsk, der han fikk sin skolegang. Deretter dro han til Leningrad og atrbeidet der som bilmekaniker. Han studerte deretter ved byens universitet og tok eksamen i 1983.
Politisk karriere
Han arbeidet for borgermesteren i St. Petersburg Anatolij Sobtsjak fra 1990 til 1996, og det var der han traff Russlands president Vladimir Putin.
I august 1996 ble han visesjef over Boris Jeltsins presidentkanselli med ansvar for handelsspørsmål. I mars 1997 ble han første vise finansminister og den 28. mai 2000 ble han utnevnt av president Putin til finansminister. Tidsskriftet Euromoney kåret ham i 2010 til årets finansminister.
Til tross for sitt nære og langvarige samarbeid med Putin, har han inte gått med i partiet Det Forente Russland. Etter en uenighet med president Dmitrij Medvedev gikk Kudrin av fra finansministerposten i september 2011.
Etter sin avgang som finansminister ble han dekanus for det filosofiske fakultet ved Statsuniversitetet i St. Petersburg.
Fra april 2012 ledet han en organisasjon ved navn Komitéen for medborgerinitiativ (Комитет гражданских инициатив).
Anchylomera
Anchylomera er en slekt av plankton innenfor Phrosinidae-familien - en Hyperiidea-gruppe av amfipoder. Artene lever kun i saltvann i Atlanterhavet og antakelig sørlige Stillehavet.
Taksonomi
Gruppen ble beskrevet av Milne-Edwards i 1830. Taksonomien er komplisert og under regelmessig revisjon. Systematikken nedenfor følger den nyeste taksonomien som oppgis i WoRMS-databasen.
Walisisk mytologi
Walisisk mytologi, levningene av religiøse og mytologiske forestillinger hos førkristne, hedenske britonere, den stedegne walisisktalende befolkningen i Britannia (Wales, England, og sørlige Skottland), har blitt overlevert til ettertiden i en meget endret utgave i middelalderens walisiske manuskripter som Llyfr coch Hergest (Hergests røde bok), Llyfr Gwyn Rhydderch (Rhydderchs hvite bok), Llyfr Aneirin (Boken til Aneirin), og Llyfr Taliesin (Boken til Taliesin).
Prosafortellingene i de hvite og røde bøkene er kjent kollektivt som Mabinogion, en tittel gitt til dem av deres første oversetter, Charlotte Guest, og er siden også benyttet av senere oversettere. Dikt som Cad Goddeu (Slaget ved trærne) og mnemoniske (det som hjelper hukommelsen) tekstlister som De walisiske triader og Tretten skatter på øya Britannia, inneholder også en del mytologisk materiale. Disse tekstene omfatter også de tidligste formene av legenden om kong Arthur og den tradisjonelle historien til sub-romersk Britannia.
Nina Malinovski
Nina Malinovski (født 28. juli 1951 i Aarhus ) er en dansk forfatter og oversetter. Hun er datter av forfatteren Ivan Malinowski.
Walisisk mytologi
Andre kilder er den latinske historiske samlingen Historia Britonum (Britonenes historie) fra 800-tallet, og Geoffrey av Monmouths latinske pseudo-krønike Historia Regum Britanniae (De britiske kongenes historie) fra 1100-tallet, foruten også en del senere folkeminne som Walisisk eventyrbok av W. Jenkyn Thomas fra 1908.
Nina Malinovski
Hennes første offentlige arbeide som hun ga ut var en tekst i Kirsten Ruth Bjerre Mikkelsens Kvindetid fra 1978, men debuten kan regnes fra 1981 da hun ga ut diktsamlingen Fri tid.
Walisisk mytologi
Mabinogis fire grener
De mest mytologiske fortellingene finnes i samlingen Mabinogion som kollektivt er titulert Mabinogis fire grener. Grener betyr fortellinger, og disse var opprinnelig deler, eller «grener», av et enkeltstående verk, framfor en samling av fortellinger.
Nina Malinovski
Malinovski har mottatt flere legater og utmerkelser for sitt virke, blant annet fikk hun Emma Bærentzens Legat i 1982, Drassows Legat i 1989 og Statens Kunstfonds tre-årige arbejdslegat i 1992.
Walisisk mytologi
Mabinogis fire grener
Den felles tråden som går gjennom De fire grenene er livet til helten Pryderi. Han er unnfanget, født og navngitt i Den første grenen, kjemper for Bendigeidfran i den andre, taper og gjenvinner sitt kongedømme i den tredje, og dør i den fjerde. Han var antagelig opprinnelig sentral i alle fire grenene, og forble så i første og tredje, mer er redusert til en forbigående benevnelse i andre og fjerde som isteden konsentrerer seg om barna til Llŷr og barna til Dôn, to slekter med figurer som antagelig en gang ble oppfattet som guder.
Pwyll, prins av Dyfed
Den første grenen forteller hvordan Pwyll, prins av Dyfed, bytter sted for et år med Arawn, herskeren av Annwn (underverden), beseiret Arawns fiende Hafgan, og på tilbakereisen møter Rhiannon, den vakre ungkvinnen som har en hest som ingen kan innhente. Han greier å vinne hennes hånd på kostnad av Gwawl som hun egentlig var trolovet til, og hun føder ham en sønn. Men barnet forsvinner kort etter at han er født. Rhiannon blir anklaget for å ha drept barnet og blir tvunget til å bære gjester på ryggen som straff. Barnet har blitt tatt av et uhyre og blir reddet av Teyrnon og hans hustru som oppfostrer barnet som deres egen. De kaller ham Gwri med gullhåret inntil hans likhet med Pwyll blir åpenbar. De leverer barnet tilbake til barnets virkelige foreldre, Rhiannon ble fritatt sin straff og gutt får nytt navn som Pryderi.
Branwen, datter av Llŷr
I den andre grenen er Branwen, søster av Bendigeidfran («Brân den velsignede»), konge av Britannia, gitt vekk i gifte til Matholwch, konge av Irland. Branwens halvbror Efnisien fornærmet Matholwch ved å lemlestelse hestene hans, men Bendigeidfran ga ham i vederlag nye hester og skatter, inkludert en magisk kjele som kunne lege døde og gi dem livet tilbake. Matholwch og Branwen fikk sønnen Gwern, men Matholwch fortsatte å mishandle Branwen, banket henne opp og tvang henne til å arbeide som trell. Branwen trente opp en stær til å fly en beskjed til Bendigeidfran som da gikk til krig mot Matholwch. Hans hær krysset Irskesjøen med skip, men Bendigeidfran var så voldsomt stor at han måtte vade over. Irene forsøkte å inngå fred, og bygde et hus som var stort nok til å huse Bendigeidfran. Inne i huset hengte de opp hundre sekker og fortalte Efnisien at de inneholdt mel, men i virkeligheten var det skjult krigere i dem. Efnisien drepte krigerne ved å klemme sammen sekkene. Senere ved gjestebudet kastet Efnisien Gwern på ildstedet og det brøt ut kamp. Da Efnisien oppdaget at irlenderne brukte den magiske kjelen for å lege sine døde, skjulte han seg blant de døde og ødela kjelen, men denne anstrengelsen kostet ham livet. Kun syv menn, alle britonere, overlevde slaget, blant dem Pryderi, Manawyddan og Bendigeidfran, som var dødelig såret av et forgiftet spyd. Bendigeidfran ba sine venner at de skulle hogge av ham hodet og ta det med tilbake til Britannia. Da de kom hjem døde Branwen av sørg. Fem gravide kvinner overlevde og de befolket Irland på nytt.
Manawydan, sønn av Llŷr
Pryderi og Manawydan dro tilbake til Dyfed, hvor Pryderi giftet seg med Cigfa og Manawydan giftet seg med Rhiannon. Imidlertid kom en skodde over landet og etterlot det tomt og avfolket. De fire livnærte seg først med jakt, og flyttet deretter til England hvor de skaffet seg et levebrød som håndverkere ved å framstille saler, skjold og sko av en slik kvalitet at ingen av de engelske håndverkerne kunne konkurrere. De ble derfor drevet fra by til by av sinte lokale håndverkere. Til sist kom de tilbake til Dyfed og igjen levde de av jakt. Mens de var på jakt førte en hvit bjørn dem til en merkelig festning. Pryderi ignorerte Manawydans råd og gikk inn i festningen, men kom ikke ut igjen. Rhiannon gikk da inn for å undersøke og fant ham holde seg fast til en bolle, ute av stand til å snakke. Den samme skjebnen kom over henne, og deretter forsvant hele festningen.
Manawydan og Cigfa dro tilbake til England for å framstille sko, men på nytt ble de drevet av sted av de lokale og de kom tilbake til Dyfed. De sådde tre åkre med hvete, men den første marken ble ødelagt før den kunne bli høstet. Den neste natten ble den andre åkeren ødelagt. Manawydan våket over den tredje åkeren og da han oppdaget at den ble ødelagt av mus, fanget han deres leder og besluttet å henge den. En lærd, en prest og en biskop tilbød ham gaver om han sparte livet til musen, men holdt fast på sin beslutning. Da han ble spurt om hva han ønsket seg til gjengjeld for å spare musens liv, krevde han at Pryderi og Rhiannon ble levert tilbake og at forhekselsen som var blitt kastet over Dyfed ble løftet. Biskop gikk med på det da musen egentlig var hans hustru. Han hadde ført en magisk krig mot Dyfed ettersom han er venn av Gwawl som Pwyll, far til Pryderi, hadde ydmyket.
Math, sønn av Mathonwy
Mens Pryderi hersket over Dyfed i sørlige Wales ble Gwynedd i nordlige Wales styrt av Math, sønn av Mathonwy. Hans føtter måtte bli holdt av en jomfru, unntatt når han var i krig. Maths nevø Gilfaethwy elsket Goewin, hans nåværende forholder, og Gilfaethwys bror Gwydion lurte Math til å til krig mot Pryderi slik at Gilfaethwy fikk tilgang til henne. Gwydion drepte Pryderi i tvekamp, og Gilfaethwy voldtok Goewin. Math giftet seg med Goewin for å redde henne fra vanære, og forviste Gwydion og Gilfaethwy ved å forvandle dem til et par dådyr, deretter griser, og så til ulver. Etter tre år fikk de tilbake sin menneskelige form og kunne komme tilbake.
Munningsarm
En munningsarm er en elv som fører en del av en større elv i et delta til havet eller en innsjø.
Walisisk mytologi
Math, sønn av Mathonwy
Gwydion finner Lleu omformer ham tilbake til menneskelig form igjen, og omformet Blodeuwedd til en ugle og kalte henne ved et nytt navn som Blodeuwedd, og samtidig forbannet han henne. Gronw tilbød å betale bot til Lieu, men han avslo og insisterte på å gjengjelde det slag som hadde blitt rettet mot ham. Gronw ba om å få skjule seg bak et berg mens han forsøkte å drepe ham. Lleu gikk med på det, men drepte uansett Gronw ved å slynge et spyd mot ham, og han kastet det så hardt det gjennomhullet steinen som den andre hadde skjult seg bak.
Lludd og Llefelys
En annen mytologisk fortelling omfattet fortellingen Lludd og Llefelys fra samlingen Mabinogion. Lludd er konge av Britannia, og hans bror Llefelys er konge av Frankrike. Lludds kongedømme er beleiret av tre trusler: Coraniaidene, et demonisk folk som kan høre alt; et forferdelig skrik som blir hørt hver eneste natt til mai måned og forskrekker folk; og uavbrutt forsvinner forsyninger fra kongens hoff. Lludd ber om hjelp fra sin bror Llefelys, og ber ham om ta med seg en messingtuba slik at coraniaidene ikke kan høre. Llefelys framskaffet en giftdose av drepte insekter i vann som drepte coraniaidene da det ble sprutet på dem. Skriket, oppdaget han, kom fra to drager som slått. Han klarte å få dragene full av mjød og gravla dem begge i Dinas Emrys i det som i dag er nordlige Wales. Han kom deretter over en trollmann som var den som stjal alle forsyningene til Lludd, og tvang ham til å være den som serverte Lludd.
Culhwch og Olwen
Fortelingen om Culhwch og Olwen, også funnet i samlingen Mabinogion, er hovedsakelig en fortellingen innenfor kong Arthur-myten, og hvor Culhwch får Arthurs hjelp i å vinne hånden til Olwen, datteren til kjempen Ysbaddaden. Fortellingen er fylt av detaljert bakgrunn som er preget av mytologi. Figurer som Amaethon, den guddommelige plogmannen, Mabon ap Modron, den guddommelige sønn og Gwyn ap Nudd, en mytologisk psykopomp, opptrer. Den sistnevnte i en endeløs sjøslag med Gwythr ap Greidawl for hånden til Creiddylad. De forhold som er plassert på Culhwch av hans mor minner om de som ble plassert på Lleu Llaw Gyffes av Arianrhod, og Culhwchs ankomst til Arthurs hoff minner om den irske guden Lugs ankomst til hoffet til kong Nuada i Cath Maige Tuireadh («Slaget om Mag Tuired»).
Drømmen om Rhonabwy
Rammefortellingen forteller at Madog sender Rhonabwy og to ledsagere for å finne prinsens opprørske bror Iorwerth. En natt under søkningen finner de ly sammen med Heilyn den røde, men hans hus og skittent og sengene er fulle av lus. Da Rhonabwy lå på et gult okseskinn fikk han en visjon om Arthur og hans tid. Den som tjente som hans ledsager var en av Arthurs tilhengere, Iddawg spannet fra Britannia, han ble kalt så da han gnistret i slaget ved Camlann da han forvansket kongens budskap om fred som var forventet å avlevere til fienden Medrawd (Mordred). Iddawg introduserer Rhonabwy og hans venner til Arthur som beklager at Wales er bebodd av så små menn.
Iddawg avslører at Arthurs menn er samlet for å møte sakserne i slaget ved Badon Hill. Imidlertid er Arthur mer opptatt å spille brettspillet gwyddbwyll og hans motstander her er Owain mab Urien (Ywain). Mens de spiller kommer det budskap som erklærer at Arthurs væpnere angriper Owains ravner; når Owain ber om at dette må stoppes er Arthurs eneste svar, «din tur». Til sist beordrer Owain sin ravner om å angripe Arthurs tjenere; da Arthur ber om å kalle dem tilbake, sier Owain «din tur, herre». Til sist knuser Arthur spillebrikkene til støv, og de to erklærer fred mellom deres styrker. Etter dette sender sakserne en budbringer som ber om fred, noe Arthur gir etter å ha rådspurt sine rådgivere. Cai (Kay) erklærer at enhver som ønsker å følge Arthur skal komme til Cornwall. Støyen fra soldatene vekker Rhonabwy som da innser at han har sovet i tre dager.
Tre walisiske romanser
De tre romanser er versjoner av kong Arthur-fortellinger som også finnes i verkene til den franske forfatteren Chrétien de Troyes. Litteraturforskere har diskutert om de walisiske romanser er basert på Chrétiens dikt eller om de er avledet fra en felles original. Selv om det synes sannsynlig at de bevarte romansene er avledet, direkte eller indirekte, fra Chrétien, er det like sannsynlig at han har basert sine fortellinger fra en eldre keltisk kilde. Romansene er bevart i Rhydderchs hvite bok og Hergests røde bok, begge fra manuskripter fra 1300-tallet, skjønt materialet er minst like gammel som Chrétien.
Peredur, sønn av Efrawg
Fortellingen om Peredur tilsvarer Gralsfortellingen, Chrétien de Troyes' romanse fra mellom 1180 og 1190. Som med de andre walisiske romanser har litteraturforskere diskuterte denne tekstens forhold til Chrétiens dikt. Det er mulig at det har bevart en del materiale som er funnet i Chrétiens kilde. Sekvensen i en del hendelser er endret i Peredur i forhold til Chrétien, og det finnes også flere originale episoder, blant annet heltens 14 år lange opphold i Konstantinopel hvor han styrer sammen med keiserinnen, som inneholder en del levninger av en selvstendig fortelling. Den hellige gral er erstattet av et skadet hode på en plate. Til tross for forskjellene kan innflytelsen fra den franske romansen ikke bli oversett, særlig ettersom den første delen er dårlig tilpasset andre halvpart.
Som i fortellingen om Perceval dør heltens far mens han er ung, og hans mor tar han med inn i skogen og oppfostrer ham avsondret fra folk. Da han til sist møtte en gruppe riddere og beslutter å bli som dem, reiste han til kong Arthurs hoff. Her ble han latterliggjort av Cei og han drar ut på eventyr for å hevne Ceis fornærmelser. Mens han er ute på reise møtte han to av sine onkler, den første hadde samme rolle som Percevals Gornemant og utdannet han i våpenbruk og advarte ham om ikke å spørre betydningen av hva han ser. Den andre tilsvarte Chrétiens Fiskekonge, men istedenfor å vise Peredur den hellige gral avslører han et brett med en manns avkappede hode. Den unge ridder spør ikke om dette og fortsetter på andre eventyr, blant annet et opphold som med De ni heksene i Gloucester, og et møte med kvinnen som kom til å bli hans sanne kjærlighet, Angharad Gullhånd. Peredur kommer til sist tilbake til Arthurs hoff, men havner snart på en ny rekke av eventyr som ikke har sitt motstykke til materialet i Percival (Gawains eventyr opptar denne delen i det franske verket). Til sist lærte helten at den halshogde hodet ved hans onkels hoff var hans egen fetter som hadde blitt drept av De ni heksene i Gloucester. Peredur hevnet sin familie og ble deretter feiret som en helt.
Geraint, sønn av Erbin
Fortellingen om Geraint tilsvarer Erec og Enide, den første av Chrétien de Troyes' fem romansedikt. Den walisiske romansen handler om kjærligheten til Geraint, en av kong Arthurs menn, og den vakre Enid. Paret giftet seg og bosatte seg, men snart gikk det rykter om at Geraint var blitt myk og huslig. Oppskaket over dette gråt Enid for seg selv at hun ikke er en skikkelig frue for sin mann da hun holdt ham fra å gjøre sine plikter som ridder, men Geraint misforsto hennes gråt til å bety at hun ikke lenger var trofast til ham. Han tvang henne med på en lang og farlig reise og kommanderte at hun ikke skulle si et eneste ord til ham. Enid brøt hans ordre flere ganger for å advare sin ektemann mot farer. De eventyrene som fulgte beviste både Enid sin kjærlighet og Geraints sin dyktighet som kriger. Paret ble lykkelig forsonet mot slutten og Geraint arvet hennes fars kongedømme.
Hanes Taliesin
Charlotte Guest inkluderte Hanes Taliesin i hennes oversettelse av Mabinogion til tross for at denne fortellingen var ikke Rhydderchs hvite bok og Hergests røde bok. Senere forskning har identifisert denne fortellingen som forfattet etter middelalderen og er derfor utelatt fra de fleste moderne utgaver av Mabinogion. Likevel er det en del elementer i fortellingen som synes å være eldre enn hovedfortellingen. Denne fortellingen er heller ikke med i Llyfr Taliesin (Taliesins bok), en samling med dikt tilskrevet Taliesin, en walisisk skald fra 500-tallet.
I henhold til fortellingen begynte Taliesin sitt liv som Gwion Bach, en tjener av trollkvinnen Ceridwen, og hun hadde en vakker datter og meget heslig sønn ved navn Avagddu (andre steder kjent som Morfran). Ceridwen er bestemt på å hjelpe sin sønn med sitt magiske brygg; de første tre tropene vil gi ham visdommens gave og inspirasjon (awen). Brygget må bli kokt i et år og en dag, og Ceridwen får en blind mann ved navn Morda til å passe på ilden mens Gwion Bach ble satt til å røre i gryten. Tre varme dråper sprutet på Gwions tommel mens han rørte, og uten å tenke seg om stakk han tommelen i munnen, og fikk da øyeblikkelig visdom og kunnskap. Hans første kloke tanke var at Ceridwen ville drepe ham og han løp da avsted.
Ikke lenge etter ble han jaktet på av Ceridwen, og de havnet i tvekamp hvor de forvandlet seg til ulike dyr, først som en hare og en hund, deretter som en fisk og en oter, og en fugl og en hauk. Utslitt endte til sist Gwion som et stykke korn på et aks, men forvandlet seg til en høne og spiste ham. Ceridwen ble deretter gravid og etter at hun fødte en sønn kastet hun barnet i havet i lærsekk. Sekken ble funnet av Elffin, sønn av Gwyddno Garanhir, som så at gutten var vakker med hvite øyenbryn og utbrøt «dyma dal iesin» («dette er strålende øyenbryn»), og således fikk Taliesin navnet sitt og deretter begynte å deklamere vakker poesi.
Elffin fostret Taliesin som sin egen sønn og de to havnet på mange eventyr. I nærvær av Maelgwn, konge av Gwynedd, hevdet Elffin at hans hustru var like dydig som kongens dronning, og at Taliesin var en langt bedre skald enn kongens skalder. Maelgwn stengte Elffin inne i fangehullet og sendte avsted sin uhøflige sønn Rhun for å voldta og tilsmusse Elffins hustru og stjele hennes ring som bevis. Imidlertid har Taliesin fått Elffins hustru erstattet med en kjøkkenpike og bevarte således Elffins påstand. Taliesin ydmyket deretter Maelgwns skalder med sin dyktighet og fikk satt sin fosterfar fri.
Figurer
Waliserne hadde vært kristne i mange århundrer da deres tidligere hedenske mytologi ble skrevet ned, og deres guder hadde for lenge siden blitt omvandlet til fortidens gamle konger og helter. Mange av figuren som viser guddommelig karaktertrekk består av to rivaliserende familier, Plant Dôn (Barna til Dôn) og Plant Llŷr (Barna til Llŷr).
Barna til Dôn
Dôn, datteren til Mathonwy, var matriark for en familie. Hennes ektefeller er vanligvis oppgitt å være Beli. Hennes barn var:
Denne slekten besto også av Arianrhods sønner Dylan og Llew Llaw Gyffes. Caswallawn (den historiske Cassivellaunus), Lludd, Nyniaw, Llefelys, og Penarddun er navngitt som barna til Beli Mawr, som tidvis er beskrevet som ektefelle av Dôn.
Barna til Llŷr
Llŷr, patriarken av den andre familien, er muligens et lån fra den irske mytologiske havguden Lír. En utenlandsk opprinnelse er ytterligere antydet ved hans tilnavn Llediaith ("halvtale"). Hans hustru er vanligvis oppgitt å være Penarddun, og deres barn var:
Penarddun hadde også to sønner, Nisien og Efnisien, av Eurosswydd. Caradawg (den hsitoriske Caratacus) er navngitt som en sønn av Bendigeidfran.
Kortbane-VM i svømming 2022 – 800 meter fri menn
800 meter fri for menn under Kortbane-VM i svømming 2022 fant sted 13. desember 2022 i Melbourne.
Resultater
Det langsomste heatet startet klokken 13:12 og det raskeste klokken 19:50.
Phrosina
Phrosina er en slekt av plankton innenfor Phrosinidae-familien - en Hyperiidea-gruppe av amfipoder. Artene lever kun i saltvann i store deler av det sub-tropiske og tempererte Atlanterhavet inklusive Middelhavet.
Le Camp des Saints
Le Camp des Saints (på norsk: I helgenenes leir) er en dystopisk fremtidsroman fra 1973 skrevet av franskmannen Jean Raspail. Boka handler om hvordan en enorm gruppe med fattige immigranter fra India reiser til Frankrike, men den følge at den vestlige sivilisasjon bukker under.
Phrosina
Taksonomi
Gruppen ble beskrevet av A. Risso utenfor Provence i 1822 Taksomomien er komplisert og under regelmessig revisjon. Systematikken nedenfor følger den nyeste taksonomien som oppgis i WoRMS-databasen.
Det siste jurymedlemmet
Det siste jurymedlemmet er en roman fra 2004, skrevet av John Grisham. Doubleday publiserte boken den 3. februar 2004.
Le Camp des Saints
Boka er oversatt til norsk av Øystein Nord og utgitt i 2016 av det innvandringskritiske nettstedet Document.no under tittelen De helliges leir.
Det siste jurymedlemmet
Romanen er delt inn i tre deler. Den første delen dekker rettssaken mot Danny Padgitt, den andre delen fokuserer på at Willie tilpasser seg tilværelsen i Clanton, og den tredje delen inkluderer drapet på jurymedlemmene. Historien er satt til den fiktive byen Clanton, Mississippi mellom 1970 og 1979. Clanton er også arenaen for John Grishams første roman A Time to Kill som ble publisert i 1989, femten år før The Last Juror.
Le Camp des Saints
Handling
Handlingen starter i Calcutta hvor en million fattige indere bestemmer seg for å sette kursen mot Frankrike i rustne skip. Immigrantene motiveres av en gruppe europeiske aktivister og noen velmenende idealister, som brutalt blir trampet i hjel da de enorme folkemassen strømmer innover de franske strendene fra båtene. Den store bølgen av mennesker gir landet enorme utfordringer. Problemene brer seg i land etter land i den vestlige verden og etterhvert bryter den vestlige sivilisasjon sammen.
Det siste jurymedlemmet
Handlingsreferat
I 1970 innser den 23 år gamle Willie Traynor at drømmene hans om å bli en Pulitzerprisen-vinnende journalist aldri vil gå i oppfyllelse. Han flytter til Clanton, Mississippi for å ta en praksis-plass ved lokalavisen, The Ford County Times. Imidlertid driver den aldrende redaktøren, Wilson Caudle, avisen mot konkurs gjennom flere år med omsorgssvikt og elendig ledelse. Willie bestemmer seg spontant for å kjøpe avisen for 50 000 dollar, ved å bruke penger lånt fra sin velstående bestemor. Han blir dermed ny redaktør, og eier av The Ford County Times. Like etterpå voldtar og myrder Danny Padgitt, et medlem av en beryktet lokal familie, den unge enken Rhoda Kassellaw. Når Traynor publiserer et fotografi på forsiden av den blodige Padgitt som blir ført til et fengsel, øker lesertallet for avisen hans. Willie blir imidlertid anklaget for å være en del av Den gule presse og det blir påstått at han bidrar til forhåndsdømmingen av Padgitt.
Senere blir Willie interessert i en historie om Callie Ruffin, en lokal mørkhudet kvinne med syv (av åtte) barn som alle fikk doktorgrader og stillinger ved forskjellige universiteter. I prosessen med å undersøke historien, blir Willie også en nær venn av Callie og familien hennes. I prosessen med å velge jury for Padgitts rettssak, blir Callie den første mørkhudete personen som får muligheten til å i en jury i Ford County. Selv om Callie var langt fra begeistret til å muligens være med på å dømme en dødsdom, slipper hun ikke unna sin borgerplikt. I retten truer Padgitt åpenlyst med å drepe alle jurymedlemmene hvis han blir dømt. Men selv om juryen dømmer Padgitt, er de splittet om hvorvidt de burde dømme ham til dødsstraff - eller ikke. Så han blir i stedet dømt til livsvarig fengsel.
Men en rekke ubekreftede rykter vedvarer om at Hank Hooten, medlem av juryen, hadde vært kjæresten til offeret - noe som, hvis dette stemmer - ville utgjøre en interessekonflikt i rettssaken. I de påfølgende årene, blir The Ford County Times svært vellykket og får et stadig økende antall lesere, men Willie holder et øye med Padgitt-saken. Han blir imidlertid prøveløslatt etter ni år. Umiddelbart etter at han kommer tilbake til Clanton, blir to av de tidligere jury-medlemmene i saken hans drept av en snikskytter-rifle og frykt sprer seg raskt gjennom hele området. Callies barn og naboer organiserer seg for å beskytte henne både dag og natt. Padgitt-familien gir alibi om hvor Danny skal ha befunnet seg under drapene. Dette blir sett på med stor skepsis, men uten noe håndfast bevis for det motsatte, nøler myndighetene med å arrestere ham. Callie avslører at ofrene var jury-medlemmer som stemte mot å dømme Padgitt til døden.
En tredje jurymedlem - som også stemte dødsdom - unnslipper så vidt en bombe som blir sendt i posten. Det offentlige oppstyret tvinger myndighetene til å gripe inn, og en arrestordre blir sendt ut for Padgitts arrestasjon. Til deres forbløffelse overgir Padgitt seg til politiet. Under en høring for å fastslå en mulig kausjon blir Padgitt skutt og drept av Hooten, som hadde gjemt seg på taket på bygningen. Hooten barrikaderer seg i tinghusets tårn, og begår selvmord en kort stund senere. Det avsløres at Padgitt - selv om han var skyldig i den opprinnelige forbrytelsen - var uskyldig i de nylige drapene på jurymedlemmene. I mellomtiden er en stor aviskjede, som utvider virksomheten sin, interessert i å kjøpe The Ford County Times. Willie selger avisen sin for 1,5 millioner dollar, men kort tid senere dør Callie av et hjerteinfarkt. Boken avsluttes med at Willie skriver nekrologen hennes.
Norwegian Air Argentina
Norwegian Air Argentina var et lavprisflyselskap etablert 25. januar 2017 i Argentina. Det var et datterselskap av Norwegian Air Shuttle og fikk tillatelse til å starte innenriks- og utenriksflyginger fra byer i Argentina i 2017, dette startet de så opp med på begynnelsen av 2018. Etter at Norwegian hadde tapt mye penger ble selskapet solgt til JetSMART i 2019.
Oppstart
I Buenos Aires brukte Norwegian Air Argentina Jorge Newbery internasjonale lufthavn til innenriksruter, mens de internasjonale flygingene gikk fra Ministro Pistarini internasjonale lufthavn (Ezeiza). De travleste innenriksrutene var mellom hovedstaden og byene Córdoba og Mendoza. De viktigste konkurrentene til Norwegian Air Argentina var Aerolineas Argentinas og LATAM Airlines. Virksomheten sysselsette 3 200 personer.
Flyflåte, drift og salg
Norwegian Air Argentina planla å bygge opp en flyflåte på rundt 60 fly, med Boeing 737-800 for kortere distanser og Boeing 787 «Dreamliner» for lengre ruter. På grunn av manglende lønnsomhet hadde de aldri mer enn 4 fly. Alle flyene var registrert i Argentina. Det første ble levert i januar 2018. Oppstarten ble betydelig dyrere enn NAS sentralt hadde regnet med og ikke i en eneste måned hadde de positivt driftsresultat. Spesielt den argentinske pesosens kraftige fall mot andre valutaer gjorde lønnsomhet vanskelig. Dette siden selskapets inntekter var i pesos og mye av utgiftene til fly og drivstoff var i amerikanske dollar. Etterhvert som NAS fikk økonomiske problemer kunne de ikke lenger finansiere Norwegian Air Argentina, selskapet ble derfor solgt til JetSMART. Ruten fra London til Buenos Aires var den eneste Norwegian beholdt.
Rayman 3: Hoodlum Havoc
I stedet for permanente oppgraderinger av hans evner, kan karakteren i stedet finne spesielle «Laser Detergent»-bokser, som inneholder en av fem midlertidige power-ups. Spillet har et poeng-system som samler poeng basert på spillerens handlinger. Når poeng blir scoret, bytter systemet til en «kombinasjonsmodus» som legger til enda flere poeng hentet fra forskjellige handlinger. Men hvis spillerens poengsum stopper opp etter noen sekunder, avsluttes kombinasjonsmoduset også. Opptjente poeng kan låse opp skjult innhold, og på enkelte nivåer gi tilgang til ulike skjulte områder.
Spillerens aller viktigste våpen er hans egen knyttneve. Han kan bruke den til å skyte prosjektiler mot angripende «Hoodlums» eller mot andre fiender. Spillet er delt inn i flere verdener, og hver verden er delt inn i ett par forskjellige nivåer. Spillet blir også lagret automatisk etter hvert gjennomførte nivå. Mellom de ulike verdenene må spilleren også gjennomføre et kortere minispill.
Handling
En natt kommer en «Black Lum» som angivelig skal ha vokst frem fra ren ondskap, ved navn André, og forvandler andre røde lommer til svarte lommer for å slå seg sammen med ham. Etter hvert begynner de å kle seg som fugleskremsel-lignende karakterer som får kallenavnet Hoodlums. Midt i denne prosessen oppdager Murfy, en av beboerne og arbeiderne ved Fairy Council, disse Hoodlums. Etter hvert som tiden går, invaderer flere og flere Hoodlums skogen deres. Spilleren får snart vite om Andrés onde plan: Som blant annet går ut på å skape en hel hær av Hoodlums, ved å uendelig reprodusere seg selv.
Heterogomphus
Heterogomphus er en slekt av biller som hører til gruppen hornbiller i familien skarabider (Scarabaeidae).
Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.
Utbredelse
Slekten er utbredt i Mellom- og Sør-Amerika.
VM i badminton 2011
VM i badminton 2011 (verdensmesterskapet i badminton) ble arrangert i London i England i 2011.
Wayne Moore
Wayne Richard Moore (født 30. november 1931 i Bridgeport i Connecticut, død 20. februar 2015) var en amerikansk svømmer som deltok i de olympiske leker 1952 i Helsingfors. Moore ble olympisk mester i svømming under OL 1952 i Helsingfors. Han var med på det amerikanske laget som vant 4 x 200 meter fri, med tiden 8.31,1 som var ny olympisk rekord, foran Japan og Frankrike. De andre på laget var William Woolsey, Ford Konno og James McLane.
Stiftelsen Skaperkraft
Stiftelsen Skaperkraft er en norsk kristen tankesmie som har som formål å «stimulere til refleksjon, bidra til debatt og engasjere til aktiv samfunnsbygging.» Organisasjonen tar utgangspunkt i individets egenverdi og det de mener er vårt felles ansvar for utvikling av et bærekraftig og inkluderende fellesskap. De er inspirert av Bibelens grunnleggende verdier og klassisk kristen tenkning, slik den blant annet kommer til uttrykk i Cape Town-erklæringen.
Radhe (film fra 2021)
Radhe er en indisk hindi-sproglig actionfilm regissert av Prabhu Deva og produsert av Salman Khan, Sohail Khan og Atul Agnihotri. Den er en nyinnspilling av den koreanske filmen The Outlaws fra 2017- I filmen spiller Salman Khan, Disha Patani, Randeep Hooda og Jackie Shroff. Den skal utgis samtidig på kino og strømmevideo på forespørsel på Zee Plex og digitalt gjennom ZEE5 13. mai 2021, samtidig med Eid al-Fitr.
Stiftelsen Skaperkraft
Tankesmien publiserer artikler, notater og bøker, og arrangerer debattmøter om tema som er sentrale for organisasjonen. Den er etablert i Oslo, men har også aktivitet andre steder i Norge, og den er engasjert i internasjonale samarbeidsprosjekter.
Stiftelsen arbeider blant annet med «Jubileenes tiår – på vei mot 2030», knyttet til Nasjonaljubileet 2030.
Ford Konno
Ford Hiroshi Konno (født 1. januar 1933 i Honolulu på Hawaii), amerikansk svømmer som deltok i de olympiske leker 1952 i Helsingfors og 1956 i Melbourne. Konno ble olympisk mester i svømming to ganger i OL 1952 i Helsingfors. Han vant 1500 meter fri foran Shiro Hashizume fra Japan og Tetsuo Okamoto fra Brasil. Han var også med på det amerikanske laget som vant 4 x 200 meter fri, med tiden 8.31,1 som var ny olympisk rekord, foran Japan og Frankrike. De andre på laget var Wayne Moore, William Woolsey og James McLane.
Radhe (film fra 2021)
Handling
Rana, en hensynsløs gangster, flytter til Mumbai for å selge narkotika. Rana dreper en mann som ikke returnerte pengene han lånte av Rana. Rana begynner å selge narkotika ikke bare til studenter, men også til skolebarn. På grunn av dette begikk 12 personer selvmord i løpet av 3 måneder, på grunn av narkotika-avhengighet. Politiet i Mumbai forsøker å stoppe Rana, men to etterforskere ble snart sterkt dopet ned og myrdet. Politiet bestemmer seg for å sende Radhe, en undercover-politimann som kort tid senere møter Diya Abhyankar (søsteren til sjefen hans i politiet) en modell, og han blir raskt forelsket i henne.
Stiftelsen Skaperkraft
Fra 2015 til 2023 ledet Filip Rygg tankesmien. Joakim Magnus overtok som daglig leder 1. april 2023. ]
Satsningsområder
Skaperkraft har seks definerte satsingsområder med konkrete målsetninger for hvert av områdene:
Radhe (film fra 2021)
Handling
Radhe forteller henne at han også er en ambisiøs modell, og han kaller seg Bholu. Diya blir sakte forelsket i Radhe. Etter hvert oppdager Radhe at det finnes to kriminelle gjenger i området. Den første gjengen ledes av Dilawar, og den andre gjengen ledes av Dagdu Dada. Radhe arresterer en av Dadas håndlangere, og avhører ham. Han forteller at Dilawars bror Mansoor også driver med narkotika.
Wilfred
Wilfred er en norsk rockegruppe, som ble dannet i 2007. Gruppa debuterte med albumet Wilfred, 20. mai 2010. Gruppa har også vært med på to samlealbum utgitt i Kina og USA. Wilfred fikk støtte fra Fond for utøvende kunstnere i 2008.
Artikler
Juniors Cave Magazine, Aftenposten, DittOslo
International Solidarity Movement
International Solidarity Movement (ISM) er en internasjonal fredsbevegelse som gjennom ikke-voldelig motstandsarbeid, dokumentasjon av overgrep og tilstedeværelse i det okkuperte Palestina arbeider for å skape «oppmerksomhet om den palestinske frihetskampen og få slutt på den israelske okkupasjonen». Organisasjonen ble grunnlagt i 2001 av palestineren Ghassan Andoni, israeleren Neta Golan, palestinskamerikaneren Huwaida Arraf, den palestinske aktivisten George N. Rishmawi og amerikaneren Adam Shapiro.
Rachel Corrie var et kjent medlem av bevegelsen.
Fjøsvise
Fjøsvise er en sang av det norske bandet Saft. Det er det fjerde sporet på deres debutalbum fra 1971. Låta er skrevet av bandets vokalist, Ove Thue, på nynorsk. Dette var revolusjonerende innenfor norsk rock, for Saft var den første store gruppen som brukte norsk til noe annet enn slagersanger. Thue ble inspirert var allerede inspirert av visebølgen, men erfarte gjennom en norsk oppsetning av musikalen Hair – hvor Saft var musikere og skuespillere – at det gikk an å synge meningsfulle rocketekster på norsk.
Orthoprotella
Orthoprotella er en av i alt minst 88 slekter innenfor familien av spøkelseskreps, en type amfipoder som er maritime krepsdyr.
Larvene er planktoniske. Voksne individer er ofte små - de har to store antenner og to små antenner. Denne slekten tilhører muligens underfamilien Caprellinae (Leach, 1814), selv om en slik gruppering er omstridt og lite sikker. Det er flere måter å fremstille fylogenien over denne gruppen, som kan defineres inn i enten en overfamilie eller familie.
Slekten består (2013) av 11 anerkjent arter.
Taksonomi
Gruppens systematikk er beskrevet på ny i 2003. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Flor do Mar
Flor do Mar eller Flor de la Mar (Havets blomst), stavet Frol de la Mar i alle portugisiske krøniker fra det 16. århundre, var en portugisisk nau (carrack) på 400 tonn, som over ni år deltok i avgjørende sjøslagi det Det indiske hav til hun sank i november 1511. Adelsmannen Afonso de Albuquerque som kom tilbake fra erobringen av Melaka bragte med seg en stor skattekiste for den portugisiske kongen da skipet forsvant utenfor kysten av Sumatra. Vraket er fortsatt ikke funnet og det frister mange skattejegere der hun ligger på havets bunn med verdier i gull og edelstener for 200 milliarder kroner.
En replika av Flor do Mar finnes i det Maritime Museum i Melaka, Malaysia.
Karriere
Flor do Mar ble byget i Lisboa i 1502 og var et av de fineste skip på den tiden. Hun var bygget for seilas mellom Portugal  og India. Med sine 400 tonn var hun det største skip som hadde blitt bygget på den tiden, og dobbelt så stor som tidlgere skip.
Hun gjnnomførte sin jomfrutur fra Portugal til India i 1502 under kommando av Estevão da Gama, en fetter av Vasco da Gama. Imidlertid ble det komplikasjoner på hennes tur i 1503. Hun var da lastet med krydder. Hennes størrelse og vekt gjorde det vanskelig å manøverre henne, spesielt i den sterke strømmen i Mosambik-kanalen, (spesielt rundt Cabo das Correntes). Et øyenvitne, Thomé Lopes så henne springe lekk og ble tvunget til å stoppe for reparasjoner på Mosambikøya for nesten to måneder. Hun kom endelig til Portugal i slutten 1503.
«Flor do Mar» gikk ut igjen på en ny tur til India i mars 1505 under kommando av João da Nova, som en del av den 7. portugisiske India-flåte på 22 skip med  Francisco de Almeida som passasjer. Han var den første visekongen i Portugisisk India. På hjemturen i 1506 fikk hun nok en gang vanskeligheter i Mosambik-kanalen. Hun sprang lekk, ble tvunget til å forankre igjen på Mosambik-øya for omfattende reparasjoner. Denne gangen ble hun sitende fast i kanalen i ti måneder. Nova forsøkte å få henne ut flere ganger, men det tungt lastede skipet fortsatte å møte problemer, og han ble tvunget til å vende tilbake til øya, repararere, og prøve igjen.
Skipet med den frustrerte kaptein satt fortsatt fast i Mosambik i februar 1507, nesten nøyaktig ett år etter hun forlot India - i den utgående 8. India-armada under kommando av Tristão da Cunha. Cunha fikk hjelp av sitt mannskap med å reparere skipet tilbake til sjødyktig sand, losse skipets krydderlast over på er et annet skip på vei til Portugal (under kommando av António de Saldanha og deretter annekterte den tomme «Flor do Mar» og hennes kaptein over til sin egen armada på vei til India. Hun kom aldri tilbake til Portugal. «Flor Do Mar» og hennes kaptein João da Nova deltok i Cunha's erobring av Sokotra. Til Nova's overraskelse, beordret Cunha henne til å forbli i det vestlige Det arabiske hav, delta i en patruljetjeneste, ledet av Afonso de Albuquerque. Under patruljering for Nova deltok skipet under Albuquerque's erobringer av byene Curiati (Kuryat), Muscat i juli 1507, Khor Fakkan,  erobret byene Kalhat og Sohar) og Hormuz samme året. To år senere, i India, ble hun flaggakipet for Francisco de Almeida i 1509 under Slaget ved Diu (1509). João da Nova døde samme året i Cochin, og Ameida (avsluttet sin periode som vice-roy) Han planla å bringe «Flor do Mar» tilbake til Portugal for seg selv, tok spesiell omsorg for å reparere den. Men hans etterfølger, Afonso de Albuquerque, forbød det og beholdt skipet i India, og ga Almeida annet skip i stedet til å ta med hjem med. Under Afonso de Albuquerque's kommando deltok «Flor Do Mar» i erobringen av Goa i 1510 samt erobringen av Melaka i 1511.
Kapasitet
«Flor do Mar» var bemerkelsesverdig. På den tiden da india-skipene ble byget for å bli brukt nen få år var «Flor do Mar» et av de som seilte lengst i India-farten, men som lasteskip var hun lite egnet. Farlig usikker når hun var fullastet ,
Hun gjennomførte bare en India-tur, og slett ikke uten vansker. Ikke desto mindre kan hun sees på som prototypen på det som skulle bli en typisk 16. århundres-tall India nau. Selv om flere større skip ble bygget var de fleste på gjennomsnittelig 400 til 500 tonn. Som sådan kan «Flor do Mar» betraktes som prototypen av det som skulle bli ypske1600-talls båter for India-farten. Den har også ført til gjennomførng og fastsetting av den «ytre ruten», dvs. kapteiner på tungt-lastet store skip ble beordret å unngå å seile via snarveien, Mosambik-kanalen, men heller seile en lengre, men roligere kurs øst for Madagaskar
Skipsvraket
Til tross for at hun allerede var ansett som usikker, deltok hun i erobringene av Melaka, den gang det største kommersielle sentrum i øst av India. Afonso de Albuquerque ønsket å fortelle Kong Manuel I og hans hoff om de store skatter han fraktet på sin tilbakereise på slutten av 1511, den store skatten som ble tatt under erobringen av Siam (Thailand) som han skulle gi til kongen av Portugal. Da «Flor do Mar» kom ut av Melaka mot Goa og seilte nordøst langs Sumatran-staten Pasé i Malakka-stredet kom hun ut for storm og forliste på noen grunner og mange omkom. Skipet overlevde ikke overleve stormen og sank i løpet av natten til 20. november 1511. Afonso de Albuquerque ble reddet under vanskelige forhold på en improvisert redningsflåte, men lasten var tapt afor alltid. . I dag ligger «Flor do Mar» på havets bunn med verdier for 200 milliarder kroner.
Skipet og dets beliggenhet har vært årsak til uenighet mellom Indonesia og Malaysia om berging i Stredet. Robert Marx, en amerikansk skattejeger sies å ha brukt 20 millioner dollar i forsøk på å finne den rikdom som befinner seg i vraket. Etter hans uttalels: «er dette det rikeste fartøyet som noen sinne er forlist på havet, med rommet lastet med 200 kister full av edle steiner, diamanter fra størrelsen på en halv tomme til en manns knyttneve». Det er antatt at det befinner seg på havets bunn 60 tonn gull, 200 kister fylt med rubiner og edle stener, også kronen og sverdet som skulle være gave til kong Manuel I ,
I dag finnes en replika av «Flor do Mar»i det maritime museum i Melaka.
Tetsuo Okamoto
Tetsuo Okamoto (født 20. mars 1932 i Marília i delstaten São Paulo, død 1. oktober 2007) var en brasiliansk svømmer som deltok i de olympiske leker 1952 i Helsingfors.
Okamoto vant en olympisk bronsemedalje i svømming under OL 1952 i Helsingfors. Han kom på tredjeplass på 1500 meter fri for menn bak Ford Konno fra USA og Shiro Hashizume fra Japan.
Strømgaten
Strømgaten er en sentral bygate i Bergen, og har sitt navn etter Lillestrømmen som inntil 1926 forbandt Store og Lille Lungegårdsvannet.
Anne Kari Lande Hasle
Anne Kari Lande Hasle (født 4. januar 1946) er en norsk embetskvinne og kvinnesaksforkjemper. Hun var departementsråd i Barne- og familiedepartementet (1990–1996) og Helse- og omsorgsdepartementet (1999–2013), og var den andre kvinnen etter Karin Bruzelius som ble departementsråd i Norge. Fra 2013 til hun gikk av med pensjon i 2016 var hun spesialrådgiver i Helse- og omsorgsdepartementet. Hun var også den første direktøren for forskningsinstituttet NOVA. I 1970- og 1980-årene var hun sentral i Norsk Kvinnesaksforening, der hun var 1. nestleder 1978–1982. Hun var også aktiv i Oslo Arbeiderparti. Hun er fra 2020 nestleder i styret for Oslo universitetssykehus.
Strømgaten
Gaten går i dag fra Kong Oscars gate til Parkveien. Gaten var anlagt fra midten av 1800-tallet og fikk sitt navn i 1869, da gateløpet førte fra Nygårdsgaten til Lillestrømmen mellom Lungegårdsvannene.
Anne Kari Lande Hasle
Biografi
Hasle ønsket opprinnelig å utdanne seg til psykolog, men valgte å heller ta sosionomutdanningen fra Norges kommunal- og sosialhøgskole som hun fullførte i 1970. Etter utdanningen var hun med på å bygge opp Uteseksjonen i Oslo, før hun i 1974 begynte å jobbe i Helsedirektoratet under Karl Evangs ledelse.
Kamehameha II
Liholiho tok over tronen ved sin fars død i mai 1819, men ble tvunget til å innta en seremoniell rolle, da den administrative makten ble plassert hos Kaahumanu, sin fars favoritthustru, som ble gitt tittelen kuhina nui, som omtrent tilsvarer statsminister.
Anne Kari Lande Hasle
Biografi
I 1978 ble hun ansatt i familie- og likestillingsavdelingen i Forbruker- og administrasjonsdepartementet, der hun ble byråsjef i 1980. Hun deltok i arbeidet med stortingsmeldingen om selvbestemt abort og opprettelsen av Barneombudet. Samtidig var hun politisk engasjert i Norsk Kvinnesaksforening, og var leder for organisasjonens største lokallag Oslo Kvinnesaksforening i 1978 og 1. nestleder på nasjonalt plan fra 1978 til 1982. Hun var også styremedlem i Oslo Arbeiderparti.
Kamehameha II
Kamehameha II er mest kjent for å ha brutt det urgamle religiøse tabuet "kapu", seks måneder etter at han hadde begynt å regjere, og derfor effektivt også avskaffet det. Det var også i hans regjeringstid som de første kristne misjonærene kom til Hawaii.